Vienošanās Nr. 2
pie 2024. gada 5. jūnija līguma Nr. AMD-24-2552-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs, [..], no vienas puses, un
Sabiedrība ar ierobežotu atbildību “ACBR”, reģistrācijas Nr.42403006225, turpmāk – Būvuzņēmējs, [..], no otras puses, pamatojoties uz 2024.gada 5.jūnija līguma Nr. AMD-24-2552-lī, turpmāk – Līgums, 12.1., 12.4. un 22.2.punktu, kā arī uz Pasūtītāja Tehniskās komisijas 2025.gada 16.janvāra lēmumu (sēdes protokols Nr.3), noslēdz šādu vienošanos, turpmāk – Vienošanās:

1. Būvuzņēmējs veic papildus darbu apjomu izmaiņas saskaņā ar Līguma 12.1.punktu objektā “Asfalta seguma atjaunošana Emmas, Meldru un Atlantijas ielās” atbilstoši Vienošanās pielikumā Nr.1 “Darbu daudzumu izmaiņu akts Nr.1” sadaļas “Ieslēdzamās pozīcijas” norādīto darbu daudzumu, vienības cenu un darbu izmaksām, turpmāk – Papildus darbi. 
2. Saskaņā ar Līguma 12.1.punktu Pasūtītājs izslēdz no darbu daudzuma un izmaksu saraksta darbus, atbilstoši pielikumā Nr.1 “Darbu daudzumu izmaiņu akts Nr.1” sadaļas “Izslēdzamās pozīcijas” norādītajam darbu daudzumam, vienības cenām un darbu izmaksām, turpmāk – Izslēdzamie darbi”.
3. Ieslēdzamo Papildus darbu līgumcena saskaņā ar Līguma 12.1.punktu, kas attiecināma uz sākotnējo darbu daudzumu un izmaksu sarakstu ir 82 287,31 EUR (astoņdesmit divi tūkstoši divi simti astoņdesmit septiņi  euro un 31 cents), PVN 21% ir 17 280,34 EUR (septiņpadsmit tūkstoši divi simti astoņdesmit euro un 34 centi), kopā 99 567,65 EUR (deviņdesmit deviņi tūkstoši pieci simti sešdesmit septiņi euro un 65 centi) atbilstoši Vienošanās pielikumā Nr.1 “Darbu daudzumu izmaiņu akts Nr.1” darba izmaksu un apjoma sadalījumam. 

4. Izslēdzamo darbu līgumcena ir 7 014,32 EUR (septiņi tūkstoši četrpadsmit euro un 32 centi), PVN 21% ir 1 473,01 EUR (viens tūkstotis četri simti septiņdesmit trīs euro un 01 cents), kopā  8 487,33 EUR (astoņi tūkstoši četri simti astoņdesmit septiņi euro un 33 centi) atbilstoši Vienošanās pielikumā Nr.1 norādītajām Izslēdzamo darbu izmaksām un apjomiem.

5. Puses konstatē, ka Līguma summa, ņemot vērā šīs Vienošanās 3. un 4.punktā norādīto Līguma summas palielinājumu un samazinājumu, ir 1 234 053,68 EUR (viens miljons divi simti trīsdesmit četri tūkstoši piecdesmit trīs euro un 68 centi), PVN 21% ir 259 151,27 EUR (divi simti piecdesmit deviņi tūkstoši viens simts piecdesmit viens euro un 27 centi). Līguma kopējā summa ir 1 493 204,95 EUR (viens miljons četri simti deviņdesmit trīs tūkstoši divi simti četri euro un 95 centi). 

6. Jautājumus, kas saistīti ar Papildus darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums.

7. Vienošanās nemaina citus Līguma noteikumus.

8. Vienošanās stājas spēkā tās parakstīšanas dienā un ir Līguma neatņemama sastāvdaļa. Vienošanās parakstīšanas diena ir pēdējā droša elektroniskā paraksta un laika zīmoga datums.

9. Vienošanās pamatteksts sagatavots uz 2 (divām) lapām. 

10. Vienošanai pievienots: pielikums Nr.1 “Darbu daudzumu izmaiņu akts Nr.1” uz 1 (vienas) lapas un pielikums Nr.2 “Pasūtītāja Tehniskās komisijas 2025.gada 16.janvāra lēmuma (sēdes protokols Nr.3) izraksts” uz 2 (divām) lapām.

